Boy Candra

Boy Candra (lahèr 21 Nopèmber 1989) panèka panolès kabhângsa'an Inḍonèsia. Boy molaè maso' ḍâlem panolèsan taon 2013 kalabân novel lu-ghâlluna panèka Origami Hati.

 Kaoḍi'ân 
Boy Candra èlahèrraghi è 21 Nopèmber 1989 è Parit, Malalak Lao', Agam, Somattra Bârâ'.

Boy mamarè pamolangan SD kantos SMA è Kabupatèn Pasaman Bârâ'. È taon 2009, Boy nerrossaghi pamolanganna ka Universitas Negeri Padang jhenjhâng S-1 prodi Administrasi Pendidikan bân lulus è taon 2013. Nalèkana akuliyâ, Boy aktif bân dhâddhi katowa è organisasi komunikasi bân radio (UKKPK UNP) periode 2010-2011. Boy aktif nolès sajjhâk taon 2011. Boy lako nolès è blog anḍi'in dhibi'in sè anyama rasalelaki.blogspot.com. Boy lèbur nolès carèta-carèta romansa. Salaèn ghânèka, Boy jhughân lèbur nolès puisi sè jhât èkalèburi sajjhâk ghi' SD.

È taon 2016, Boy nerrossaghi pamolangan S-2 è Universitas Negeri Padang prodi Administrasi Pendidikan bân lulus è taon 2019. Boy pas akabin kalabân Katrina Vabiola è tangghâl 19 April 2019 sa'amponna empa' taon kaḍuwâna ahubungan.

 Sombher